Magyar Agrár- és Élettudományi Egyetem
[bookmark: _Toc0]Richard Perkins, a regeneratív gazdálkodás nemzetközileg elismert szakértője érkezik a MATE-ra
November 7-én Richard Perkins, a kisléptékű ökológiai gazdálkodás egyik legismertebb nemzetközi szakértője tart egész napos mesterkurzust Gödöllőn, a Magyar Agrár- és Élettudományi Egyetemen. A rendezvényen a MATE hallgatói előzetes regisztrációval ingyenesen vehetnek részt.
Richard Perkins a kisléptékű ökológiai gazdálkodás területén szerzett nemzetközi elismertséget. Széles körű szakmai tapasztalattal rendelkezik többek között a legeltetés, a birtoktervezés, a szakaszos baromfitartás és a zöldségkertészet területén.
A november 7-i mesterkurzus különleges lehetőséget kínál a gazdálkodás és a fenntartható mezőgazdasági megoldások iránt érdeklődők számára, hogy közvetlenül egy nemzetközileg elismert szakembertől szerezhessenek ismereteket. Az egész napos program négy, egyenként másfél órás előadási blokkból áll, és várhatóan 9 órától 16–17 óráig tart.
Az előadás angol nyelven zajlik, a szervezők szinkrontolmácsolást is terveznek.
A MATE hallgatói számára a szombati mesterkurzuson való részvétel ingyenes, azonban előzetes regisztráció szükséges a michels@talajreform.hu e-mail-címen.
Az ingyenes részvétel az ebédet és a cateringet nem tartalmazza. Étkezés 7000 Ft/fő díj ellenében igényelhető, amelyet a regisztrációs e-mailben szükséges jelezni. Az összeget a rendezvényre kell magukkal hozniuk a résztvevőknek.
Időpont: 2026. november 7., szombat, várhatóan 9:00–16:00/17:00 Helyszín: Magyar Agrár- és Élettudományi Egyetem, Gödöllő
Regisztráció MATE-hallgatóknak: michels@talajreform.hu
További információ: https://www.enkiskertem.hu/termek/szombati-jegy-richard-perkins-mesterkurzus/

